Publication: Magyar Közlöny
Issue: MK-2008-46 (Year: 2008, Number: 46)
Era: 2004-2010
Section: 1992. évi XXIII. törvény rendelkezéseit kell alkalmazni.
Paragraph Index: 739

2. A bizottsági ülések lefolytatása II. 2.1. A bizottsági ülésen megjelent, szavazásra jogosult tagok jelenlétüket elõre elkészített jelenléti ív aláírásával igazolják. A meghívott megjelentekrõl ugyancsak jelenléti ívet kell készíteni. II. 2.2. Az ülés megnyitásakor kell az összehívás szabályszerûségét, és a tagok számára készített jelenléti ív alapján a határozatképességet megállapítani. II. 2.3. A határozatképesség megvizsgálása után a Bizottság elnöke, vagy az általa kijelölt levezetõ elnök az ülést érdemben megnyitja. II. 2.4. Amennyiben az összehívás nem volt szabályszerû vagy az ülés nem határozatképes, az elnök vagy az elnöklésre kijelölt személy ezt bejelenti. Ilyen esetben egyidejûleg ki lehet hirdetni az újabb ülés helyét, idejét. Az újabb ülésrõl a jelenléti ívet aláíró tagokat nem kell írásban értesíteni. II. 2.5. A távol levõ tagokat, valamint más szervek meghívott képviselõit azonban ismételten írásban meg kell hívni. II. 2.6. A határozatképesség megállapítása után az elnök ismerteti a napirendet, és javaslatot kér annak esetleges módosítására, vagy kiegészítésére. A napirendet, valamint a módosító és kiegészítõ javaslatokat a tagok szavazással fogadják el. II. 2.7. Érvényes határozatot a Bizottság csak az elfogadott napirenden szereplõ kérdésekben hozhat. Ez alól csak az a javaslat kivétel, amely határozatképtelenség miatti újabb ülés összehívására vonatkozik. II. 2.8. A napirendi pontok elõterjesztése után az elnök a vitát megnyitja. II. 2.9. A vitában minden résztvevõ felszólalhat, a felszólalások sorrendjét a jelentkezések sorrendjében az elnök állapítja meg. A bizottsági ülés résztvevõi a napirenden szereplõ ügyekkel kapcsolatban kérdéseket tehetnek fel, és javaslatokkal élhetnek. II. 2.10. Ezekre a kérdésekre és javaslatokra a Bizottság elnöke, vagy felkérésére a Bizottság valamelyik tisztségviselõje, tagja, vagy más meghívott válaszol. II. 2.11. Ha az elnök azt állapítja meg, hogy a válaszadásra az ülésen nincs lehetõség, a választ a kérdés feltevõjének az ülés idõpontjától számított 15 napon belül írásban kell megadni. II. 2.12. Az ülés rendjére az elnök ügyel. Ha a felszólalások elhúzódnak, õ vagy az ülés bármelyik résztvevõje javasolhatja a felszólalások idejének korlátozását, indokolt esetben a felszólalás berekesztését. Ezekben a kérdésekben a tagok szavazással döntenek. II. 2.13. A napirendi pontokkal kapcsolatos vitát az elnök akkor zárja le, amikor a szólásra jelentkezõk mindegyike felszólalt. Ekkor módot kell adni arra, hogy a Bizottság elnöke, más vezetõ tisztségviselõje, vagy az ügy elõadója a felszólalásokra válaszoljon. II. 2.14. A vita eredményét az elnök ezután összegzi, majd javaslatot tesz a határozatra, amelyet szavazásra bocsát. II. 2.15. Az operatív csoport beszámolójának keretében, vagy külön napirendi pontként a Bizottság elnökének, vagy az operatív csoport kijelölt tagjának ismertetnie kell a legutóbbi bizottság ülés határozatainak végrehajtását. Ugyancsak választ kell adni azokra a kérdésekre is, amelyek a korábbi ülésen hangzottak el, és közérdeklõdésre tartanak számot. II. 2.16. A bizottsági ülésrõl feljegyzést kell készíteni, melyet az elnök ír alá. 2008/12. szám H I V A T A L O S É R T E S Í T Õ II. 2.17. A feljegyzésnek tartalmaznia kell:

Source: https://magyarkozlony.hu/hivatalos-lapok/4966e36c6e6a5fff8c82b9783f1beeea38a4a27d/dokumentumok/03735e59654fe8e04c3f28c794aad387ea89ad5e/letoltes